A ilesia Saint-Jean se trobaba amán d'o molín de Peyre, amán d'una carretera transitada. O priorato de Saint-Jacques yera un puesto de celebración pa os pelegrins de paso o día d'a fiesta d'o santo. Tamién i heba a Ilesia d'os Cordeliers que se trobaba chunto a o monesterio d'o mesmo nombre en o centro d'a ciudat. O suyo castiello medieval (actualment en ruinas) ye situau en una ladera d'a montanya con vistas a o casco antigo. O recinto exterior d'o castiello se construyó en o sieglo XIII con una muralla fortificada, con torres y cinco puertas que rodeya as dos parroquias situadas difuera d'o castiello (Notre Da-me y Saint-Jean). A familia Beaumont-Bressuire, sinyors de Bressuire dica o sieglo XVI, concedioron privilechios a la ciudat o 1190. Tamién devantoron a ilesia de Notre-Da-me d'o 1090 que se remató a primers d'o XVI, que se convirtió en un autentico faro d'a ciudat. Dende a Edat Meya dica o sieglo XV, a ciudat tenió una gran reputación por a suya actividat textil.